38 Eye Sefatiya, Matan vi, Gedaliya, Pashur vi, Yukal,+ Selemiya vi kple Pashur,+ Malkiya vi se nya siwo Yeremiya gblɔ na dukɔ blibo la be:2 “Ale Yehowa gblɔe nye esi, ‘Ame si atsi du sia me la, atsi yi, dɔwuame kple dɔvɔ̃*+ si me. Ke ame si ana ta Kaldeatɔwo* la, atsi agbe, efe agbe* azu aboyonu nɛ,* eye wòanɔ agbe.’+3 Ale Yehowa gblɔe nye esi: ‘Wole du sia tsɔ ge ade asi na Babilon-fia fe aʋakɔ la kokoko, eye wòaxɔe.’”+4 Eye amegãwo gblɔ na fia la be: “Míeɖe kuku, na woawu ŋutsu sia,+ elabena nya mawo, siwo gblɔm wòle na aʋawɔla siwo susɔ ɖe du sia me kple dukɔ blibo la na dzi ɖe le wo fo.* Elabena ŋutsu sia mele dukɔ sia fe ŋutifafa dim o, ke efe gbegblẽ boŋ.”5 Eye Fia Zedekiya gblɔ be: “Kpɔ ɖa! Ele mia si me. Elabena fia mate ŋu axe mɔ na mi o.”6 Eye wokplɔ Yeremiya yi ɖade fia fe vi Malkiya fe vudo* si le Dzɔlawo fe Xɔxɔnu+ la me. Eye wotsɔ ka ɖiɖi Yeremiya ɖe eme. Ke tsi mele vudoa me o, negbe ba ko, eye Yeremiya ɖo to ɖe ba la me.7 Eye Etiopiatɔ Ebed-Melek,+ si nye afedzikpɔla* le fia fe afe* la me se be wotsɔ Yeremiya de vudo la me. Ke fia la bɔbɔ nɔ Benyamin-gbo+ la nu,8 eya ta Ebed-Melek do tso fia fe afe* la me yi ɖagblɔ na fia la be:9 “Oo nye afetɔ fia, nu si ŋutsu siawo wɔ ɖe nyagblɔɖila Yeremiya ŋu la vɔ̃ɖi! Wotsɔe de vudo me, eye aku ɖe afi ma, elabena abolo aɖeke megale dua me o.”+10 Eye fia la de se na Etiopiatɔ Ebed-Melek be: “Kplɔ ŋutsu blaetɔ̃ tso afi sia kpe ɖe ɖokuiwò ŋu, ne miaɖe nyagblɔɖila Yeremiya le vudoa me hafi wòava ku.”11 Eya ta Ebed-Melek kplɔ ŋutsuawo kpe ɖe eɖokui ŋu, eye woyi fia fe afe* la me, le xɔ si le kesinɔnudzraɖofe la te,+ eye wòtsɔ ɖovuwo kple avɔ xoxowo le afi ma hetsɔ ka ɖiɖi wo ɖo ɖe Yeremiya le vudoa me.12 Eye Etiopiatɔ Ebed-Melek gblɔ na Yeremiya be: “Meɖe kuku, tsɔ ɖovuawo kple avɔawo de axatome nàtsɔ kaawo ade wo te.” Eye Yeremiya wɔe nenema,13 eye wotsɔ kaawo he Yeremiya do goe tso vudoa me. Eye Yeremiya tsi Dzɔlawo fe Xɔxɔnu+ la.14 Fia Zedekiya dɔ ame woyi ɖakplɔ nyagblɔɖila Yeremiya va egbɔe le Yehowa fe afe la fe mɔnu etɔ̃lia, eye fia la gblɔ na Yeremiya be: “Mele nya aɖe bia ge wò. Mègaɣla naneke ɖem o.”15 Yeremiya ɖo eŋu na Zedekiya be: “Ne megblɔe na wò la, àwum. Eye ne meɖo aɖaŋu na wò hã la, mèle to ɖo gem o.”16 Eye Fia Zedekiya ka atam na Yeremiya le adzame be: “Zi ale si Yehowa, ame si na agbe* mí le agbe la, nyemawu wò o, eye nyematsɔ wò ade asi na ame siwo le didim be yewoaɖe wò agbe* ɖa la o.”17 Eye Yeremiya gblɔ na Zedekiya be: “Ale aʋakɔwo fe Yehowa, Israel fe Mawu la, gblɔe nye esi, ‘Ne èna ta Babilon-fia fe amegãwo* la, ekema woakpɔ wò agbe* ta, womatɔ dzo du sia o, eye wò kple wò afemetɔwo miatsi agbe.+18 Ke ne màna ta Babilon-fia fe amegãwo* o la, ekema woatsɔ du sia ade asi na Kaldeatɔwo woatɔ dzoe,+ eye màdo le wo si me o.’”+19 Eye Fia Zedekiya gblɔ na Yeremiya be: “Mele vɔvɔ̃m na Yudatɔ siwo yi ɖade Kaldeatɔwo dzi, elabena ne wotsɔm de asi na wo la, woawɔ funyafunyam.”20 Ke Yeremiya gblɔ be: “Womatsɔ wò ade asi na wo o. Meɖe kuku, ɖo to Yehowa fe gbe le nya si gblɔm mele na wò la me, ekema eme anyo na wò, eye àtsi* agbe.21 Ke ne ègbe be yemana ta* o la, nu si Yehowa ɖe fiam lae nye esi:22 Kpɔ ɖa, wokplɔ nyɔnu siwo katã kpɔtɔ ɖe Yuda-fia fe me* la yina Babilon-fia fe amegãwo gbɔ,+ eye wole gbɔgblɔm be,‘Ame siwo ŋu nèɖo ŋu ɖo* la ble wò, eye woɖu dziwò.+Wona wò afɔ ɖo ba.Eye woka le ŋuwò to mɔ bubu dzo.’23 Wokplɔ srɔ̃wòwo katã kple viwòwo do goe yina na Kaldeatɔwo, eye wò ŋutɔ hã màdo le wo si me o, ke boŋ Babilon-fia fe asi asu dziwò,+ eye woatɔ dzo du sia le tawò.”+24 Eye Zedekiya gblɔ na Yeremiya be: “Mègana ame aɖeke nanya naneke tso nya siawo ŋu o, ne nàgaku o.25 Eye ne amegãwo se be mefo nu kpli wò, eye wova gbɔwò va bia wò be, ‘Míeɖe kuku, gblɔ nya si nègblɔ na fia la na mí. Mègaɣla naneke ɖe mí o, ekema míawu wò o.+ Nya kae fia la gblɔ na wò?’ la,26 ekema nàgblɔ na wo be: ‘Ðe meyi ɖaɖe kuku na fia la be wòana woave nunye, ne wòagagbugbɔm aɖo ɖe Yehonatan fe xɔ la me, ne maku ɖe afi ma o.’”+27 Emegbe amegãwo katã va Yeremiya gbɔ hebia gbee. Ke eya hã gblɔ nya siwo katã fia la de se nɛ be wòagblɔ la na wo. Ale womegagblɔ nya aɖeke nɛ o, elabena ame aɖeke mese dzeɖoɖoa o.28 Yeremiya tsi Dzɔlawo fe Xɔxɔnu+ la, va se ɖe gbe si gbe woxɔ Yerusalem, enɔ afi ma esime woxɔ Yerusalem.+
ewe_Latn